CELEX: 52019PC0327
Language: da
Date: 2019-07-10
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Komitéen for Fiskeriet i det Østlige Centrale Atlanterhav

EUROPA-KOMMISSIONEN
            Bruxelles, den 10.7.2019
            COM(2019) 327 final
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Komitéen for Fiskeriet i det Østlige Centrale Atlanterhav
            (EØS-relevant tekst)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, som skal indtages på Unionens vegne på samlingerne i Komitéen for Fiskeriet i det Østlige Centrale Atlanterhav (CECAF) i 2019-2023 om den planlagte vedtagelse af ikke-bindende bemærkninger og foranstaltninger om forvaltningen af havets biologiske ressourcer.
            
            
               2.Baggrund for forslaget
            
            
               2.1.De Forenede Nationers Fødevare- og Landbrugsorganisation
            
            
               Komitéen for Fiskeriet i det Østlige Centrale Atlanterhav (CECAF) blev oprettet ved De Forenede Nationers Fødevare- og Landbrugsorganisations (FAO's) Råds resolution 1/48 i medfør af artikel VI, stk. 2, i FAO's statutter. CECAF's statutter blev vedtaget af FAO's generaldirektør den 19. september 1967 og blev senest ændret i 2003, navnlig med hensyn til CECAF's formål, funktioner og ansvar. 
            
            
               CECAF har til formål at fremme bæredygtig anvendelse af havets biologiske ressourcer inden for sit kompetenceområde gennem korrekt forvaltning og udvikling af fiskeriet. Komitéen dækker alle havets biologiske ressourcer inden for dette kompetenceområde, fra Cap Spartel til Congoflodens udmunding. 
            
            
               Den Europæiske Union er medlem af CECAF
                  1
                ligesom Frankrig, Grækenland, Italien, Nederlandene, Polen, Rumænien og Spanien.
            
            
               2.2.Komitéen for Fiskeriet i det Østlige Centrale Atlanterhav
            
            
               CECAF er et rådgivende teknisk og regionalt fiskeriorgan, der er oprettet i henhold til artikel VI, stk. 2, i FAO's statutter. CECAF's sekretariat forvaltes og finansieres af FAO. Komitéens hovedfunktion er at fremme, koordinere og lette videnskabelig forskning, forvaltning og aktiviteter i forbindelse med bevarelse og forvaltning af havets biologiske ressourcer inden for sit kompetenceområde. CECAF kan også rådgive sine medlemmer om fiskeriforvaltning, tilsyn, kontrol og overvågning. Komitéen arbejder også på at fastlægge det videnskabelige grundlag for de lovgivningsmæssige foranstaltninger, der kan føre til bevarelse og forvaltning af havets fiskeressourcer og yde rådgivning om medlemsstaternes vedtagelse af lovgivningsmæssige foranstaltninger.
            
            
               CECAF's samlinger afholdes normalt hvert andet år. Som medlem har Unionen medbestemmelses- og stemmeret. CECAF's afgørelser træffes med et flertal af de afgivne stemmer, medmindre andet er fastsat i forretningsordenen.
            
            
               2.3.Afgørelser truffet af Komitéen for Fiskeriet i det Østlige Centrale Atlanterhav
            
            
               CECAF yder ifølge mandatet i de reviderede statutter rådgivning om forvaltningsforanstaltninger ("foranstaltninger") til medlemsstaternes regeringer og kompetente regionale organisationer. CECAF's afgørelser er som følge af dens rådgivende status ikke bindende for dens medlemmer.
            
            
               3.Den holdning, der skal indtages på Unionens vegne
            
            
               I overensstemmelse med de procedurer, der finder anvendelse på regionale fiskeriforvaltningsorganisationer (RFFO'er) fastlægges den holdning, der skal indtages på Unionens vegne på de årlige møder i de regionale fiskeriorganer, f.eks. CECAF, ved hjælp af en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årsmøde ved et uofficielt kommissionsdokument, som drøftes i Rådets arbejdsgruppe.
            
            
               Dette forslag til afgørelse: 
            
            
               ·indeholder generelle principper og retningslinjer, og der tages i videst muligt omfang hensyn til de særlige forhold, der gør sig gældende for CECAF
            
            
               ·indeholder på medlemsstaternes anmodning bestemmelser om en standardprocedure for fastlæggelse af Unionens holdning fra år til år
            
            
               ·indeholder principperne og retningslinjerne for den nye fælles fiskeripolitik som fastsat i Europa-Parlamentets og Rådets forordning (EU) nr. 1380/2013
                  2
               , idet der også tages hensyn til målene i Kommissionens meddelelse om den fælles fiskeripolitiks eksterne dimension
                  3
               
            
         
         
            
               ·tager den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om "International havforvaltning: En dagsorden for havenes fremtid
                  4
               " og Rådets konklusioner om den
                  5
                i betragtning og
            
            
               ·tager meddelelsen fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en EU-strategi for plast i en cirkulær økonomi
                  6
                i betragtning.
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde ("traktaten") skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  7
               .
            
            
               4.1.2.Anvendelse i dette tilfælde
            
            
               CECAF er et teknisk og regionalt fiskeriorgan, der er oprettet i henhold til FAO's resolution 1/48 af 1967 i medfør af artikel VI, stk. 2, i statutterne for FAO. Mens CECAF's afgørelser ("foranstaltninger") ikke er bindende for CECAF's medlemmer, vil de retsakter, som CECAF skal vedtage, kunne få afgørende indflydelse på indholdet af de regler, der vedtages af EU-lovgiver.
            
            
               Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor traktatens artikel 218, stk. 9.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til traktatens artikel 218, stk. 9, afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to led, og det ene af disse formål eller disse led kan bestemmes som det primære, mens det andet er sekundært, skal den afgørelse, der vedtages i henhold til traktatens artikel 218, stk. 9, have ét materielt retsgrundlag, hvilket er det, som kræves af det primære formål eller led.
            
            
               4.2.2.Anvendelse i dette tilfælde
            
            
               Hovedformålet med og indholdet af den påtænkte retsakt vedrører fiskeri. Forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning. 
            
            
               Det materielle retsgrundlag for den foreslåede afgørelse er derfor traktatens artikel 43, stk. 2.
            
            
               4.3.Konklusion
            
            
               Retsgrundlaget for forslaget til afgørelse bør være traktatens artikel 43, stk. 2, sammenholdt med traktatens artikel 218, stk. 9.
            
            
               Forslag til
            
         
         
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Komitéen for Fiskeriet i det Østlige Centrale Atlanterhav
            
            
               (EØS-relevant tekst)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde ("traktaten"), særlig artikel 43, stk. 2, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Union er medlem af Komitéen for Fiskeriet i det Østlige Centrale Atlanterhav (CECAF), en regional fiskerikomité under De Forenede Nationers Fødevare- og Landbrugsorganisation (FAO), oprettet i henhold til artikel VI, stk. 2, i FAO's statutter.
            
            
               (2)Den Europæiske Union er medlem af FAO
                  8
               .
            
            
               (3)CECAF yder ifølge mandatet i de reviderede statutter rådgivning om forvaltningsforanstaltninger ("foranstaltninger"). Som følge af CECAF's rådgivende status er komitéens afgørelser ikke bindende for dens medlemmer.
            
            
               (4)CECAF skal på sine samlinger rådgive om foranstaltninger til bevarelse og forvaltning af havets biologiske ressourcer.
            
            
               (5)Den holdning, der skal indtages på Unionens vegne i CECAF i 2019-2023, bør fastlægges, da CECAF skal vedtage ikke-bindende retsakter, der vil kunne få afgørende indflydelse på indholdet af de regler, der vedtages af EU-lovgiveren. De fleste af Rådets afgørelser om Unionens holdning i RFFO'er, som Unionen er kontraherende part i, skal revideres inden disse RFFO'ers årlige møder i 2024. For at skabe større sammenhæng mellem Unionens holdninger i alle RFFO'er og regionale fiskeriorganer og strømline revisionsprocessen bør denne rådsafgørelse derfor revideres senest før næste samling i CECAF i 2024.
            
            
               (6)I den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen om "International havforvaltning: En dagsorden for havenes fremtid
                  9
               " og Rådets konklusioner om den
                  10
                fastlægges, at fremme af foranstaltninger til støtte og forbedring af de regionale fiskeriforvaltningsorganisationers effektivitet og, hvor det er relevant, forbedring af deres forvaltning og styrkelse af samarbejdet på centrale havområder for at lukke lakuner i den regionale forvaltning er et centralt element i Unionens indsats i disse fora.
            
            
               (7)Som det fremgår af Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en EU-strategi for plast i en cirkulær økonomi
                  11
               , bør der træffes specifikke foranstaltninger til reducering af plast- og havforurening og til forebyggelse af, at fiskeredskaber mistes eller efterlades til søs.
            
            
               (8)I betragtning af, at fiskeressourcerne i CECAF-området løbende udvikler sig, og at der i Unionens holdning bør tages hensyn til denne udvikling, herunder nye videnskabelige og andre relevante oplysninger, der forelægges før eller under samlingerne i CECAF, bør der i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i traktaten om Den Europæiske Union fastlægges procedurer for præciseringen fra år til år af Unionens holdning for 2019-2023 —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på samlingerne i Komitéen for Fiskeriet i det Østlige Centrale Atlanterhav (CECAF) er fastsat i bilag I.
            
            
               Artikel 2
            
            
               Den holdning, som på Unionens vegne skal indtages på samlingerne i CECAF, præciseres fra år til år i overensstemmelse med bilag II.
            
         
         
            
               Artikel 3
            
            
               Unionens holdning, som er fastlagt i bilag I, vurderes og revideres i givet fald af Rådet på forslag af Kommissionen senest inden næste samling i CECAF i 2024.
            
            
               Artikel 4
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets afgørelse af 25. november 1991 om Det Europæiske Økonomiske Fællesskabs tiltrædelse af De Forenede Nationers Fødevare- og Landbrugsorganisation (FAO).
               
               
                  
                     (2)
                  
                        Europa-Parlamentets og Rådets forordning (EU) nr. 1380/2013 af om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (3)
                  
                        COM(2011) 424 af 13.7.2011.
               
               
                  
                     (4)
                  
                        JOIN(2016) 49 final af 10.11.2016.
               
               
                  
                     (5)
                  
                        7348/1/17 REV 1 af 24.3.2017.
               
               
                  
                     (6)
                  
                        COM(2018) 28 final af 16.1.2018.
               
               
                  
                     (7)
                  
                        Domstolens dom af 7. oktober 2014, sag C-399/12, Tyskland mod Rådet, ECLI:EU:C:2014:2258, præmis 61-64. 
               
               
                  
                     (8)
                  
                        Rådets afgørelse af 25. november 1991 om Det Europæiske Økonomiske Fællesskabs tiltrædelse af De Forenede Nationers Fødevare- og Landbrugsorganisation (FAO).
               
               
                  
                     (9)
                  
                        JOIN(2016) 49 final af 10.11.2016.
               
               
                  
                     (10)
                  
                        7348/1/17 REV 1 af 24.3.2017.
               
               
                  
                     (11)
                  
                        COM(2018) 28 final af 16.1.2018.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 10.7.2019
            COM(2019) 327 final
            BILAG
            til forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Komitéen for Fiskeriet i det Østlige Centrale Atlanterhav
            
               
         
         
            
               BILAG I
            
            
               Den holdning, som skal indtages på Den Europæiske Unions vegne i Komitéen for Fiskeriet i det Østlige Centrale Atlanterhav (CECAF)
            
            
               1.PRINCIPPER
            
            
               Inden for rammerne af CECAF skal Unionen:
            
            
               a)handle i overensstemmelse med de mål og principper, som Unionen sigter mod inden for rammerne af den fælles fiskeripolitik, og som navnlig går ud på ved hjælp af forsigtighedstilgangen og målene vedrørende bæredygtig udnyttelse, jf. artikel 2, stk. 2, i forordning (EU) nr. 1380/2013, at fremme gennemførelsen af en økosystembaseret tilgang til fiskeriforvaltning, undgå og begrænse uønskede fangster mest muligt og gradvis eliminere udsmid, reducere fiskeriets negative indvirkning på det marine økosystem og habitaterne, samt fremme et økonomisk levedygtigt og konkurrencedygtigt EU-fiskeri, hvor de, der er afhængige af fiskeriet, sikres en rimelig levestandard, samtidig med at der tages hensyn til forbrugernes interesser
            
            
               b)arbejde hen imod en passende inddragelse af interessenter i forberedelsen af CECAF-foranstaltninger vedtaget inden for rammerne af CECAF i overensstemmelse med målene for dens reviderede statutter
            
            
               c)sikre, at de foranstaltninger, der vedtages inden for rammerne af CECAF, er forenelige med folkeretten, især FN's havretskonvention af 1982, FN-aftalen af 1995 om bevarelse og forvaltning af fælles fiskebestande og stærkt vandrende fiskebestande, aftalen af 1993 om fremme af fiskerfartøjers overholdelse af internationale bevarelses- og forvaltningsforanstaltninger på åbent hav og Fødevare- og Landbrugsorganisationens aftale af 2009 om havnestatsforanstaltninger
            
            
               d)fremme holdninger, der er i overensstemmelse med bedste praksis som anvendt af de regionale fiskeriforvaltningsorganisationer (RFFO'er) og de regionale fiskeriorganer i samme område, og sikre fremme af koordineringen mellem RFFO'er og relevante organisationer såsom lokale fiskeriorganisationer og regionale havkonventioner og samarbejde med globale organisationer, alt efter hvad der er relevant, inden for rammerne af deres mandater, herunder i givet fald samarbejdsmekanismer blandt RFFO'er med ansvar for andre arter end tun i tråd med den såkaldte Kobeproces for RFFO'er med ansvar for tun
            
            
               e)søge sammenhæng og synergi med den politik, som Unionen følger som led i sine bilaterale fiskeriforbindelser med tredjelande, og sikre sammenhæng med sine øvrige politikker, navnlig på områderne eksterne forbindelser, beskæftigelse, miljø, handel, udvikling, forskning og innovation
            
            
               f)sikre, at Unionens internationale forpligtelser opfyldes
            
            
               g)følge Rådets konklusioner af 19. marts 2012 om Kommissionens meddelelse om den fælles fiskeripolitiks eksterne dimension
                  1
               
            
            
               h)sigte mod at skabe lige vilkår for EU-fiskerflåden inden for CECAF's kompetenceområde på grundlag af de samme principper og standarder som dem, der gælder i henhold til EU-lovgivningen, og mod at fremme en ensartet gennemførelse af disse principper og standarder
            
            
               i)handle i overensstemmelse med målsætningerne i den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen om international havforvaltning: en dagsorden for havenes fremtid
                  2
                og med Rådets konklusioner om denne fælles meddelelse
                  3
               , og fremme foranstaltninger til at støtte og forbedring af CECAF og, hvor det er relevant, forbedre CECAF's forvaltning og resultater, navnlig ved at understøtte reformen af CECAF med henblik på at blive en fuldt udbygget RFFO som et bidrag til alle de forskellige dimensioner af bæredygtig havforvaltning.
            
            
               2.RETNINGSLINJER
            
            
               Unionen skal i relevant omfang stræbe efter at støtte vedtagelsen af følgende tiltag inden for rammerne af CECAF:
            
            
               a)foranstaltninger til bevarelse og forvaltning af havets biologiske ressourcer inden for CECAF's kompetenceområde på grundlag af den bedste tilgængelige videnskabelige rådgivning
            
            
               b)foranstaltninger vedrørende tilsyn, kontrol og overvågning inden for CECAF's kompetenceområde, herunder for at forebygge, afværge eller standse ulovligt, urapporteret og ureguleret fiskeri (IUU-fiskeri)
            
            
               c)foranstaltninger, der skal reducere fiskeriets og akvakulturens negative indvirkning på havets biodiversitet og det marine økosystem mest muligt, herunder foranstaltninger til at reducere havforurening og forebygge udtømning af plast til havs og mindske indvirkningen af plast i havene på den marine biodiversitet og de marine økosystemer, foranstaltninger til at beskytte sårbare marine økosystemer inden for CECAF's kompetenceområde i tråd med FAO's internationale retningslinjer for forvaltning af dybhavsfiskeri på åbent hav, samt foranstaltninger, der tager sigte på at undgå og i videst muligt omfang reducere uønskede fangster, særligt af sårbare marine arter, og på gradvis at eliminere udsmid
            
            
               d)foranstaltninger til at mindske virkningen af efterladte, tabte eller på anden måde kasserede fiskeredskaber (ALDFG) i havet og til at lette lokalisering og bjærgning af sådanne redskaber
            
         
         
            
               e)fælles tilgange med andre regionale fiskeriorganer og RFFO'er, hvor det er relevant, især dem, der deltager i fiskeriforvaltningen i det samme område
            
            
               f)henstillinger, der tilskynder til gennemførelsen af Den Internationale Arbejdsorganisations (ILO) konvention om arbejdsforhold i fiskerisektoren, hvor det er relevant og i det omfang, det er tilladt efter de relevante stiftelsesdokumenter
            
            
               g)supplerende tekniske foranstaltninger baseret på rådgivning fra CECAF's underorganer og arbejdsgrupper. 
            
            
               BILAG II
            
            
               Præcisering fra år til år af den holdning, som Unionen skal indtage
                  på samlingerne i Komitéen for Fiskeriet i det Østlige Centrale Atlanterhav
            
            
               Forud for hver samling i CECAF, når dette organ skal vedtage afgørelser, der vil kunne få afgørende indflydelse på indholdet af de regler, der vedtages af EU-lovgiver, træffes de nødvendige foranstaltninger til at sikre, at den holdning, der skal indtages på Unionens vegne, tager hensyn til de seneste videnskabelige og andre relevante oplysninger, der er fremsendt til Europa-Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af de fremsendte oplysninger forelægger Kommissionen i tilstrækkelig god tid inden hver samling i CECAF et skriftligt dokument for Rådet eller dets forberedende organer, hvori er fastlagt enkelthederne i den foreslåede præcisering af Unionens holdning med henblik på drøftelse og godkendelse af detaljerne i den holdning, som Unionen skal give udtryk for.
            
            
               Hvis det i løbet af en samling i CECAF, herunder på stedet, er umuligt at nå til enighed, således at Unionens holdning tager hensyn til nye elementer, henvises sagen til Rådet eller dets forberedende organer.
            
         
         
            
                  
                     (1)
                  
                        7087/12 REV 1 ADD 1 COR 1. 
               
               
                  
                     (2)
                  
                        JOIN(2016) 49 final af 10.11.2016.
               
               
                  
                     (3)
                  
                        7348/1/17 REV 1 af 24.3.2017.